CELEX: 22012D0032
Language: lt
Date: 1328832000000
Title: 2012 m. vasario 10 d. EEE jungtinio komiteto sprendimas Nr. 32/2012, kuriuo iš dalies keičiamas EEE susitarimo XXII priedas (Bendrovių teisė)

21.6.2012   
            
            
               LT
            
            
               Europos Sąjungos oficialusis leidinys
            
            
               L 161/39
            
         EEE JUNGTINIO KOMITETO SPRENDIMAS
   Nr. 32/2012
   2012 m. vasario 10 d.
   kuriuo iš dalies keičiamas EEE susitarimo XXII priedas (Bendrovių teisė)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo XXII priedas buvo iš dalies pakeistas 2011 m. gruodžio 2 d. EEE jungtinio komiteto sprendimu Nr. 161/2011 (1);
            
         
               (2)
            
            
               į Susitarimą turi būti įtrauktas 2011 m. sausio 19 d. Komisijos sprendimas 2011/30/ES dėl tam tikrų trečiųjų šalių auditoriams ir audito subjektams taikomų viešosios priežiūros, kokybės užtikrinimo, tyrimų ir sankcijų sistemų lygiavertiškumo ir dėl pereinamojo tam tikrų trečiųjų šalių auditorių ir audito subjektų audito veiklos Europos Sąjungoje laikotarpio (2),
            
         PRIĖMĖ ŠĮ SPRENDIMĄ:
   1 straipsnis
   Susitarimo XXII priede po 10fc punkto (Komisijos sprendimas 2010/485/ES) įterpiamas šis punktas:
   
               „10fd.
            
            
               
                  32011 D 0030: 2011 m. sausio 19 d. Komisijos sprendimas 2011/30/ES dėl tam tikrų trečiųjų šalių auditoriams ir audito subjektams taikomų viešosios priežiūros, kokybės užtikrinimo, tyrimų ir sankcijų sistemų lygiavertiškumo ir dėl pereinamojo tam tikrų trečiųjų šalių auditorių ir audito subjektų audito veiklos Europos Sąjungoje laikotarpio (OL L 15, 2011 1 20, p. 12).“
            
         2 straipsnis
   
      Europos Sąjungos oficialiojo leidinio EEE priede skelbtinas Direktyvos 2011/30/ES tekstas islandų ir norvegų kalbomis yra autentiškas.
   3 straipsnis
   Šis sprendimas įsigalioja 2012 m. vasario 11 d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2012 m. vasario 10 d.
      
         
            EEE jungtinio komiteto vardu
         
         
            Laikinai pareigas einantis pirmininkas
         
         Gianluca GRIPPA
      
   
   
      (1)  OL L 76, 2012 3 15, p. 48.
   
      (2)  OL L 15, 2011 1 20, p. 12.
   
      (3)  Konstituciniai reikalavimai nurodyti.
   
      Bendra Susitariančiųjų Šalių deklaracija prie 2012 m. vasario 10 d. EEE jungtinio komiteto sprendimo Nr. 32/2012, kuriuo į Susitarimą įtraukiamas Komisijos sprendimas 2011/30/ES
      
         „Keletas 2011 m. sausio 19 d. Sprendimo 2011/30/ES straipsnių susiję su trečiųjų šalių lygiavertiškumu. Šis sprendimas įtraukiamas nepažeidžiant EEE susitarimo taikymo srities nuostatų.“